*Likumprojekts*

**Grozījums Iepakojuma likumā**

Izdarīt Iepakojuma likumā (Latvijas Republikas Saeimas un Ministru Kabineta Ziņotājs, 2002, 3.nr.; 2005, 11.nr.; Latvijas Vēstnesis, 2010, 205.nr.; 2011, 93.nr.; 2016, 241.nr.) šādu grozījumu:

Papildināt likumu ar VI nodaļu šādā redakcijā:

**„VI nodaļa**

**Administratīvā atbildība iepakojuma apsaimniekošanas jomā un kompetence sodu piemērošanā**

**22. pants. Administratīvā atbildība iepakojuma apsaimniekošanas jomā**

(1) Par iepakotās preces vai izstrādājuma realizāciju vai izplatīšanu bez iepakotājam noteiktās reģistrēšanās - juridiskajām personām piemēro naudas sodu no viens simts četrpadsmit līdz divsimt naudas soda vienībām.

(2) Par iepakojuma depozīta sistēmas speciālās norādes lietošanu iepakojumam, kurš nav reģistrēts kā iepakojums, kuram piemēro depozīta sistēmu - juridiskajām personām piemēro naudas sodu no viens simts četrdesmit līdz divsimt astoņdesmit naudas soda vienībām.

**23. pants. Kompetence administratīvo sodu piemērošanā**

Administratīvo pārkāpumu procesu par šā likuma 22. pantā minētajiem pārkāpumiem veic Valsts vides dienests.”

Likums stājas spēkā vienlaikus ar Administratīvo pārkāpumu procesa likumu.

Vides aizsardzības un

reģionālās attīstības ministrs K. Gerhards